wickkiey/tamil-wikipedia-chunked huggingface dataset:
# இந்திய மொழிகளின் நடுவண் நிறுவனம்

## இணையவழிக் கல்வி

தமிழ் மொழி, வங்காள மொழி, மற்றும் கன்னட மொழியில் இணையவழிக் கல்வி படிப்புகள் நடத்துகிறது
# விண்ணேற்பு அடைந்த அன்னை மரியா பெருங்கோவில் (செக்கந்திராபாத்)

**விண்ணேற்பு அடைந்த அன்னை மரியா பெருங்கோவில்** (*Basilica of Our Lady of the Assumption*) என்பது இந்தியாவின் ஆந்திரப் பிரதேசம் மாநிலத்தில் செக்கந்திராபாத் நகரில் அமைந்துள்ள சிறப்புமிக்க கத்தோலிக்க வழிபாட்டு இடம் ஆகும்.
# விண்ணேற்பு அடைந்த அன்னை மரியா பெருங்கோவில் (செக்கந்திராபாத்)

## அமைவிடம்

இக்கோவில் செக்கந்திராபாத் நகரில் சரோஜினி நாயுடு சாலையில் உள்ளது. இக்கோவில் கட்டப்படுவதற்கு அடித்தளம் அமைத்தவர்கள் ஆயர் காரூ என்பவரும் அருள்தந்தை டானியேல் மர்ஃபி என்பவரும் ஆவர். இக்கோவில் 1854இல் கட்டி முடிக்கப்பட்டது. முன்னாள்களில் இக்கோவில் ஐதாராபாத் உயர்மறைமாவட்டத்தின் முதன்மைக் கோவிலாக இருந்தது. ஆனால் 1886இல் இது அந்நிலையை இழந்தது.  
1871ஆம் ஆண்டில் சில கன்னியர் இத்தாலியின் தூரின் நகரிலிருந்து இங்கு வந்து ஒரு பள்ளிக்கூடம் தொடங்கி நடத்தினர். அது புனித அன்னா பள்ளிக்கூடம் என்று அழைக்கப்படுகிறது.
# விண்ணேற்பு அடைந்த அன்னை மரியா பெருங்கோவில் (செக்கந்திராபாத்)

## பெருங்கோவில் நிலைக்கு உயர்த்தப்படல்

திருத்தந்தை பதினாறாம் பெனடிக்ட் இக்கோவிலை 2008, நவம்பர் 7ஆம் நாள் இணைப் பெருங்கோவில் (:en:minor basilica) என்னும் நிலைக்கு உயர்த்தினார்.
# விண்ணேற்பு அடைந்த அன்னை மரியா பெருங்கோவில் (செக்கந்திராபாத்)

## கோவிலின் சிறப்புகள்

புனித அன்னை மரியா கோவில் செக்கந்திராபாத் நகரில் முக்கியமான வரலாற்றுச் சின்னங்களுள் ஒன்று. இதன் கலைப்பாணி “இந்திய-கோத்திக்” ஆகும். இதன் வளைவுக் கட்டுகளும், தாங்கு தூண்களும் தனிச் சிறப்புடையன.  
இக்கோவிலில் மைய பீடம் தவிர இரு பக்கங்களிலும் புனிதர்களுக்கு அர்ப்பணிக்கப்பட்ட பல துணைப் பீடங்கள் உள்ளன. மேலும் 1901இல் இத்தாலியிலிருந்து கொண்டுவரப்பட்ட மூன்று பெரிய மணிகள் இக்கோவிலுக்குச் சிறப்பூட்டுகின்றன.
# யூஈஎஃப்ஏ உன்னதக் கோப்பை

**யூஈஎஃப்ஏ உன்னதக் கோப்பை** (**UEFA Super Cup**) என்பது ஒவ்வொரு ஆண்டும் யூஈஎஃப்ஏ-வினால் நடத்தப்படும் போட்டியாகும்; இது அவ்வாண்டின் யூஈஎஃப்ஏ வாகையர் கூட்டிணைவு வெற்றியாளருக்கும் யூஈஎஃப்ஏ யூரோப்பா கூட்டிணைவு வெற்றியாளருக்கும் இடையே நடத்தப்படும். பொதுவாக ஐரோப்பிய நாடுகளின் கூட்டிணைவுகள் ஆரம்பிக்கும் காலத்தில், ஆகத்து மாத இறுதியில், குறிப்பாக வெள்ளிக்கிழமையன்று நடத்தப்படும்.  
1972-லிருந்து 1999-வரை ஐரோப்பியக் கோப்பை/யூஈஎஃப்ஏ வாகையர் கூட்டிணைவு வெற்றியாளருக்கும் ஐரோப்பிய கோப்பை வெற்றியாளர்கள் கோப்பை/யூஈஎஃப்ஏ கோப்பை வெற்றியாளர்கள் கோப்பை வெற்றியாளருக்கும் இடையே இந்த *உன்னதக் கோப்பைப் போட்டி* நடத்தப்பட்டது. யூஈஎஃப்ஏ கோப்பை வெற்றியாளர்கள் கோப்பை - போட்டி நடத்துவது நிறுத்தப்பட்ட பிறகு, வாகையர் கூட்டிணைவு வெற்றியாளருக்கும் *யூஈஎஃப்ஏ கோப்பை* வெற்றியாளருக்கும் இடையே உன்னதக் கோப்பை-போட்டி நடத்தப்பட்டது; 2009-ஆம் ஆண்டில் *யூஈஎஃப்ஏ கோப்பை*யானது *யூஈஎஃப்ஏ யூரோப்பா கூட்டிணைவு* என்று பெயர் மாற்றப்பட்டது.  
தற்போதைய வெற்றியாளர்கள் செருமனியின் பேயர்ன் மியூனிச் அணியாகும். ஐரோப்பிய உன்னதக் கோப்பையை அதிகமுறை வென்றவர்கள் எனும் சாதனைக்கு சொந்தக்காரர்கள் இத்தாலியின் ஏசி மிலான் அணியாகும்.
# யூஈஎஃப்ஏ உன்னதக் கோப்பை

## மேலும் பார்க்க

- யூஈஎஃப்ஏ வாகையர் கூட்டிணைவு
- யூஈஎஃப்ஏ யூரோப்பா கூட்டிணைவு
# எசுப்பானிய உன்னதக் கோப்பை

**எசுப்பானிய உன்னதக் கோப்பை** (**Supercopa de España**, Supercup of Spain) என்பது எசுப்பானியாவில் நடத்தப்படும் கால்பந்துப் போட்டியாகும். இது லா லீகா வெற்றியாளருக்கும் கோபா டெல் ரே வெற்றியாளருக்கும் இடையே நடத்தப்படுகிறது.  
பார்சிலோனா அணி 11 முறை வென்றுள்ளது (அதிகபட்சம்), அதற்கடுத்து ரியல் மாட்ரிட் அணி 9 முறை வென்றுள்ளது.
# எசுப்பானிய உன்னதக் கோப்பை

## வரலாறு

தற்போதைய வடிவில் இப்போட்டி 1982-முதல் இருக்கிறது. 1940-க்கும் 1953-க்கும் இடையே எசுப்பானிய கூட்டிணைவு வாகையருக்கும் கூட்டிணைவுக் கோப்பை வெற்றியாளருக்கும் பலவகை பெயர்களில் போட்டிகள் நடத்தப்பட்டன.  
1940-இல் இதன் பெயர் *வாகையர் கோப்பை* (Copa de Campeones) ஆகும். ஆனால், இப்போட்டி 1945-வரை நடத்தப்படவில்லை; 1945-ஆம் ஆண்டில் அர்ஜென்டினாவின் தூதர், எசுப்பானிய இராணுவ அரசுடன் இருந்த நட்புறவின் காரணமாக *கோபா டி ஓரோ அர்ஜென்டினா* (Copa de oro Argentina) கோப்பையை வழங்கியதன் பின்னரே நடத்தப்பட்டது. 1947-ஆம் ஆண்டில் *ஈவா துயர்த்தே கோப்பை*-யென்ற (Copa Eva Duarte) பெயருடன் ஆண்டுக்கொருமுறை நடத்தப்படும் போட்டியாக செயல்பட ஆரம்பித்தது; செப்டம்பர்-திசம்பர் மாதங்களில் நடத்தப்பட்டது, இறுதிப் போட்டி ஒற்றைப் போட்டியாக நடத்தப்பட்டது.
# ஞானேந்திரியங்கள்

**ஞானேந்திரியங்கள்** வெளி உலக பொருட்களைக் குறித்த அறிவை நமக்கு தரும் உடல் உறுப்புகள் ஞானேந்திரியங்கள் ஆகும். கண், காது, மூக்கு, நாக்கு, மற்றும் தோல் ஆகிய உடல் உறுப்புக்களின் மூலம் வெளி உலக அறிவை நாம் அடைவதால், இந்த உடலுறுப்புக்களுக்கு சமசுகிருத மொழியில் ஞானேந்திரியங்கள் என்று அழைக்கப்படுகிறது. இந்த சட உறுப்புகளான காதின் மூலம் ஒலியும், தோல் மூலம் தொடு உணர்வும், கண் மூலம் வெளிப்புற காட்சிகளும், நாக்கின் மூலம் சுவையுணர்வும், மூக்கின் மூலம் மணம் எனும் ஐந்து உணர்வுகள் நமக்கு கிடைப்பதால் இவ்வுறுப்புக்களை ஞானேந்திரியங்கள் என்பர்.
# ஞானேந்திரியங்கள்

## இதனையும் காண்க

- கர்மேந்திரியங்கள்
# ஞானேந்திரியங்கள்

## நூல் உதவி

- வேதாந்த சாரம், சுலோகம் 63, நூலாசிரியர், ஸ்ரீசதானந்தர், வெளியீடு, இராமகிருஷ்ண மடம், சென்னை.
# கர்மேந்திரியங்கள்

**கர்மேந்திரியங்கள்** அல்லது **செயற்கருவிகள்** வாக்கு, கைகள், கால்கள், உடற்கழிவுகளை வெளியே தள்ளும் உறுப்புகள் (குதம் மற்றும் சிறுநீர் குழாய்), மற்றும் பிறப்புறுப்புக்கள் ஆகிய ஐந்தும் கர்மேந்திரியங்கள் (செயற்கருவிகள்) என சமசுகிருத மொழியில் அழைப்பர்.
# கர்மேந்திரியங்கள்

## இதனையும் காண்க

- ஞானேந்திரியங்கள்
- வேதாந்த சாரம்: சுலோகம் 75, நூலாசிரியர் ஸ்ரீசதானந்தர், வெளியீடு, ஸ்ரீஇராமகிருஷ்ண மடம் சென்னை.
# ஏசுசல்பேம் பொட்டாசியம்

**ஏசுசல்பேம் பொட்டாசியம்** என்பது ஒரு கலோரியற்ற சர்க்கரைப் பதிலீடு அல்லது செயற்கை இனிப்பூட்டி ஆகும். இதை ஏசுசல்பேம் K அல்லது ஏசு K என்றும் அழைப்பது உண்டு. இங்கே K பொட்டாசியத்தின் குறியீடு ஆகும். இது "சனெட்" (Sunett), "சுவீட் ஒன்" (Aweet One) ஆகிய வணிகப் பெயர்களில் விற்பனைக்கு உள்ளது. ஐரோப்பிய ஒன்றிய நாடுகளில் E950 என்னும் E எண்ணால் இது அறியப்படுகிறது. 1967 ஆம் ஆண்டில் செருமன் வேதியியலாளரான கார்ல் கிளாசு (Karl Clauss) என்பவர் தற்செயலாக இதைக் கண்டுபிடித்தார். வேதியியல் அமைப்பில் ஏசுசல்பேம் பொட்டாசியம், 6-மீதைல்௧-1,2,3-ஒட்சாதியாசைன்-4(3H)-வன் 2,2-ஈரொட்சைடு என்னும் பொட்டாசிய உப்பு ஆகும். இது C<sub>4</sub>H<sub>4</sub>KNO<sub>4</sub>S என்னும் மூகக்கூற்றுச் சூத்திரத்தைக் கொண்ட வெண்ணிறப் படிகத் தூள். இதன் மூலக்கூற்று நிறை 201.24கி/மோல்.
# பஞ்ச பிராணன்

**பிராணன்** (Prana) பிராணன், அபானன், வியானன், உதானன், சமானன், ஆகியவைகளே ஐந்து பிராணன்கள் (வாயுக்கள்) ஆகும்.
# பஞ்ச பிராணன்

## பிராணன்

மேல் நோக்கிச் செல்வதும் மற்றும் மூக்கின் நுனியிலிருக்கும் வாயுவிற்குப் பிராணன் என்பர்.
# பஞ்ச பிராணன்

## அபானன்

கீழ் நோக்கிச் செல்லும் (நாபிக் கமலத்திலிருந்து) மற்றும் குதம் போன்ற இடங்களில் உள்ள வாயுவிற்கு அபானன் என்று பெயராகும். பிறப்புறுப்புக்களில் இவ்வாயு இருக்கும். நம் உடலில் கழிவுப் பொருட்கள் வெளியேற்றுவதற்கும் இந்த வாயுதான் காரணமாக உள்ளது.
# பஞ்ச பிராணன்

## வியானன்

உடலிருந்து எல்லாப் பக்கங்களிலிருந்து செல்கின்ற மற்றும் உடலில் எல்லாப் பக்கங்களிலும் உள்ள வாயுவிற்கு (உயிர்ச் சத்திற்கு) வியானன் என்று பெயர்.
`எது பிராணன் – அபானன்களின் இடையே உள்ளதோ அது வியானன் எனும் வாயு ஆகும். அக்கினியை கடைதல், இலக்கை நோக்கிப் பாய்தல், உறுதியாக உள்ள வில்லை வளைத்தல் போன்ற மிகவும் முயற்சியுடன் செய்ய வேண்டியுள்ள வேறு செயல்களை மூச்சு விடாமல், மூச்சை இழுத்துக் கொள்ளாமல் செய்கிறான்` என சாந்தோக்கிய உபநிடதத்தில் (சுலோகம் 1. 3. 3 மற்றும் 5) கூறப்பட்டுள்ளது.
# பஞ்ச பிராணன்

## உதானன்

மேல் நோக்கிச் செல்லும் மற்றும் வெளியிலும் செல்லும் தன்மையுடையது உதானன் எனும் வாயு. இது தொண்டையில் நிலை பெற்றுள்ளது. உடலைவிட்டு உயிர் பிரிந்து செல்லும் பொழுது உதவிபுரியும் (உயிர் சத்திற்கு) உதானன் என்று பெயர்.  
மரணம் ஏற்படும் பொழுது சீவன் (உயிர்), உடலைவிட்டு வெளியேறுவதற்கு உத்கிரமணம் அல்லது உத்கிராந்தி என்று பெயராகும். சீவன் (உயிர்) கண் போன்ற எந்த துவாரத்தின் மூலமாகவும் வெளியேறலாம். இருப்பினும் தொண்டையானது பொதுவாக சீவன் (உயிர்) உடலை விட்டு வெளியேறும் இடமாக உள்ளது.
# பஞ்ச பிராணன்

## சமானன்

சமானன் எனும் இவ்வாயு உடலின் நடுப்பகுதியில் உள்ளது. உண்ட உணவையும் குடித்த நீர் போன்றவற்றை சமமாக்க் கலந்து உணவை செரிக்க வைக்க உதவும் இவ்வாயுவை சமானன் என்பர்.  
மனம் - உறக்கம் - நரம்பியல் சார்ந்த மூளையின் இயக்கங்களில், பாதிப்பின்றிப் பணியாற்ற உதவும் சடாமாஞ்சில், வாலுளுவை, நீர்ப்பிரம்மி, சங்கு புஷ்பம் முதலான மூலிகைகள் சித்த மருத்துவத்தில் உண்டு.
# பஞ்ச பிராணன்

## சமானன்

### உப பஞ்ச பிராணன்கள்

சாங்கியக் கோட்பாளர்கள் நாகன், கூர்மன், கிருகலன், தேவதத்தன், தனஞ்செயன் என்னும் வேறு ஐந்து வாயுக்கள் உள்ளன என்பர். அவற்றில் நாகன் என்பது வாந்தி அல்லது ஏப்பத்தை உண்டாக்குகிறது. கூர்மன் எனும் வாயு கண்ணிமைகளை மூடித் திறக்குமாறு செய்கிறது. கிருகலன் எனும் வாயு தும்மலை ஏற்படுத்துகிறது. தேவதத்தன் எனும் வாயு கொட்டாவி விடுமாறு செய்கிறது. தனஞ்செயன் எனும் வாயு உடலை நன்கு வளர்க்க உதவுகிறது.  
சாங்கியர்கள் கூறும் இந்த ஐந்து வாயுக்களும் முன்பு கூறிய பஞ்ச பிராணன்களிலேயே அடக்கமாகி உள்ளன. நாகன் எனும் வாயு உதானன் எனும் வாயுவிலும், கூர்மன் எனும் வாயு வியானன் எனும் வாயுவிலும், கிருகலன் எனும் வாயு சமானன் எனும் வாயுவிலும், தேவதத்தன் எனும் வாயு அபானன் எனும் வாயுவிலும், தனஞ்செயன் எனும் வாயு மீண்டும் சமானன் எனும் வாயுவிலும் அடக்கமாகி உள்ளன.
# பஞ்ச பிராணன்

## இதனையும் காண்க

- தன்மாத்திரைகள்
# பஞ்ச பிராணன்

## நூல் உதவி

- வேதாந்த சாரம், சுலோகம் 78 முதல் 87 முடிய, நூலாசிரியர், ஸ்ரீசதானந்தர், வெளியீடு, இராமகிருஷ்ண மடம், சென்னை.
# பஞ்ச பிராணன்

## வெளி இணைப்புக்ள்

- http://sankaara.blogspot.in/2009/04/pancha-prana.html
- http://sacred-earth.typepad.com/yoga/2008/07/prana-vayu-five-vital-forces.html
- http://media.himalayaninstitute.org/pdf/yi_5_prana_vayus.pdf
# ஈவா துயர்த்தே கோப்பை

**ஈவா துயர்த்தே கோப்பை** (Copa Eva Duarte) என்பது எசுப்பானிய அரச கால்பந்துக் கூட்டமைப்பினால் நடத்தப்பட்ட கால்பந்துப் போட்டியாகும்; இது லா லீகா வெற்றியாளருக்கும் கோபா டெல் ரே வெற்றியாளருக்கும் இடையே நடத்தப்பட்டது. 1940-இல் இப்போட்டி *வாகையர் கோப்பை* - *Copa de Campeones* என்ற பெயருடன் இருந்தது; ஆனால், 1945 வரை நடத்தப்படவில்லை. 1945-இல் அர்ஜென்டினாவின் தூதர் எசுப்பானிய இராணுவ அரசுடன் இருந்த நல்லுறவின் சின்னமாக *கோபா டி ஓரோ அர்ஜென்டினா* ("Copa de Oro Argentina") என்ற கோப்பையை பரிசளித்தார், அதன்பின்னர் போட்டிகள் நடத்தப்பட்டன. ஆயினும், இவை அதிகாரபூர்வமான போட்டிகள் அல்ல.  
1947-ஆம் ஆண்டில் *கோபா ஈவா துயர்த்தே டி பெரோன்* ("Copa Eva Duarte de Perón") என்று அதிகாரபூர்வமாக எசுப்பானிய கால்பந்துக் கூட்டமைப்பினால் போட்டி ஆரம்பிக்கப்பட்டது; இது ஆண்டுக்கொரு முறை நடத்தப்படும் வண்ணம் செயல்பட்டது. செப்டம்பர்-திசம்பர் மாதங்களுக்கிடையே இப்போட்டி நடத்தப்பட்டது; இறுதிப் போட்டி ஒற்றைப் போட்டியாக நடத்தப்பட்டது. இக்கோப்பையே தற்போதைய எசுப்பானிய உன்னதக் கோப்பைக்கு முன்னோடியாகும்.
# ஈவா துயர்த்தே கோப்பை

## ஈவா துயர்த்தே கோப்பைக்கு முன்னோடிகள்

| ஆண்டு | வாகையர் | இரண்டாம் இடம் | முடிவு |  |  |
| --- | --- | --- | --- | --- | --- |
| Copa de Campeones de España | 1940 | **அத்லெடிகோ மாட்ரிட்** | எசுப்பான்யோல் | **10**-4 (3–**3** / **7**-1) |  |
| Copa de Oro Argentina | 1945 | **பார்சிலோனா** | அத்லெடிக் பில்பாஓ | **5**-4 |  |
| Copa Presidente FEF | 1941-47 | **அத்லெடிகோ மாட்ரிட்** | வேலன்சியா | **4**-0 | } |
# ஈவா துயர்த்தே கோப்பை

## ஆண்டுவாரியாக ஈவா துயர்த்தே கோப்பை வெற்றியாளர்கள்

| ஆண்டு | வாகையர் | இரண்டாம் இடம் | முடிவு |  |  |
| --- | --- | --- | --- | --- | --- |
| ஈவா துயர்த்தே கோப்பை | 1947 | **ரியல் மாட்ரிட்** | வேலன்சியா | **3**–1 |  |
| ஈவா துயர்த்தே கோப்பை | 1948 | **பார்சிலோனா** | செவியா | **1**–0 |  |
| ஈவா துயர்த்தே கோப்பை | 1949 | **வேலன்சியா** | பார்சிலோனா | **7**-4 |  |
| ஈவா துயர்த்தே கோப்பை | 1950 | **அத்லெடிக் பில்பாஓ** | அத்லெடிகோ மாட்ரிட் | **7**–5 (5–**5** / **2**–0) |  |
| ஈவா துயர்த்தே கோப்பை | 1951 | **அத்லெடிகோ மாட்ரிட்** | பார்சிலோனா | **2**–0 |  |
| ஈவா துயர்த்தே கோப்பை | 1952 | **பார்சிலோனா*** | - | - |  |
| ஈவா துயர்த்தே கோப்பை | 1953 | **பார்சிலோனா*** | - | - | } |  
1952 மற்றும் 1953-ஆகிய இரு ஆண்டுகளில் லா லீகா மற்றும் கோபா டெல் ரே ஆகிய இரண்டையும் வென்றதால் பார்சிலோனா அணிக்கு *ஈவா துயர்த்தே கோப்பை* வழங்கப்பட்டது.
# ஈவா துயர்த்தே கோப்பை

## அணிகள் வென்ற ஈவா துயர்த்தே கோப்பைப் பட்டங்கள்

| அணி | வாகையர் | இரண்டாமிடம் | வென்ற ஆண்டுகள் | தோற்ற ஆண்டுகள் |  |
| --- | --- | --- | --- | --- | --- |
| **பார்சிலோனா** | **4** | 2 | 1945, 1948, 1952, 1953 | 1949, 1951 |  |
| **அத்லெடிகோ மாட்ரிட்** | **3** | 1 | 1940, 1947, 1951 | 1950 |  |
| **வேலன்சியா** | **1** | 1 | 1949 | 1947 |  |
| **அத்லெடிக் பில்பாஓ** | **1** | 1 | 1950 | 1945 |  |
| **ரியல் மாட்ரிட்** | **1** | - | 1947 | - |  |
| **செவியா** | - | 1 | - | 1948 |  |
| **எசுப்பான்யோல்** | - | 1 | - | 1940 | } |
# எசுப்பானிய அரச கால்பந்துக் கூட்டமைப்பு

**எசுப்பானிய அரச கால்பந்துக் கூட்டமைப்பு** (**The Royal Spanish Football Federation**, Spanish: Real Federación Española de Fútbol, RFEF) என்பது எசுப்பானிய நாட்டில் கால்பந்து நிர்வாகத்திற்கான அதிகாரபூர்வ கூட்டமைப்பாகும். இதன் தலைமையகம் மாட்ரிட் நகரில் அமைந்துள்ளது.  
இது தேசிய அளவில் முதல்நிலை கால்பந்துக் கூட்டிணைவு, இரண்டாம் நிலை கால்பந்துக் கூட்டிணைவு மற்றும் பல கோப்பைக்கான போட்டிகளையும் நடத்துகிறது. மேலும் பிராந்திய கால்பந்துக் கூட்டமைப்புகளோடு இணைந்து இன்னும் அடிப்படையான கூட்டிணைவுத் தொடர்களையும் நடத்துகிறது.  
ஆண்கள், பெண்கள் மற்றும் இளையோருக்கான எசுப்பானியா தேசிய காற்பந்து அணியைத் தேர்ந்தெடுத்து நிர்வகிப்பது இதன் பொறுப்பாகும்.
# எசுப்பானிய அரச கால்பந்துக் கூட்டமைப்பு

## போட்டிகள்

எசுப்பானிய அரச கால்பந்துக் கூட்டமைப்பு பல்வேறு போட்டிகளை ஏற்பாடு செய்து நிர்வகிக்கிறது. அவை பின்வருமாறு:
- லா லீகா
- தேசிய கோப்பைகள்:
- கோபா டெல் ரே
- எசுப்பானிய உன்னதக் கோப்பை
- கூட்டமைப்புக் கோப்பை
- பெண்களுக்கான போட்டிகள்:
- முதல்நிலை கூட்டிணைவு - பெண்கள்
- இரண்டாம்நிலை கூட்டிணைவு - பெண்கள்
- டி ல ரெய்னா கோப்பை - Copa de la Reina
மற்றும்
இளையோருக்கான பல்வேறு கால்பந்துப் போட்டிகள்.
# சிதறல் படம்

in யெல்லோஸ்டோன் தேசியப் பூங்கா, வயோமிங், USA. This chart suggests there are generally two "types" of eruptions: short-wait-short-duration, and long-wait-long-duration.]]
**சிதறல் படம்** (scatter plot) என்பது ஒரு கணித வரைபடம் ஆகும். இது இரு மாறிகள் கொண்ட ஒரு தரவின் போக்கினைக் குறிக்கும் கார்ட்டீசியன் தள வரைடம். இப்படம் தரவின் இரு மாறிகளுக்கிடையே உள்ள ஒட்டுறவு (correlation) அல்லது தொடர்புப் போக்கைப் (regression) புரிந்துகொள்ளப் பயன்படுகின்றது.
# உருகுவை தேசிய காற்பந்து அணி

**உருகுவை தேசிய கால்பந்து அணி** பன்னாட்டு கால்பந்துப் போட்டிகளில் உருகுவை சார்பாக விளையாடும் தேசிய அணியாகும். இதனை உருகுவையில் கால்பந்தாட்டத்தைக் கட்டுப்படுத்தி வரும் உருகுவை கால்பந்துச் சங்கம் நிர்வகிக்கிறது. தற்போதைய முதன்மை பயிற்றுனராக ஆசுகார் தபரேசு உள்ளார். உருகுவையின் அணி கால்பந்து இரசிகர்களால் ***La Celeste*** (வான்வெளி நீலத்தவர்) அல்லது ***Charrúas*** எனக் குறிப்பிடப்படுகின்றது.  
உருகுவே 2011 அமெரிக்கக் கோப்பையை வென்று தற்போதைய வாகையாளர்களாக விளங்குகின்றனர். கோபா அமெரிக்கா கோப்பையை 15 முறை கைப்பற்றி சாதனை படைத்துள்ளனர். உலகக்கோப்பையை, 1930ஆம் ஆண்டில் போட்டி நடத்தும் நாடாகவும் 1950ஆம் ஆண்டிலுமாக இருமுறை வென்றுள்ளனர். ஒலிம்பிக் விளையாட்டுக்களில் 1924ஆம் ஆண்டிலும் 1928ஆம் ஆண்டிலுமாக இருமுறை வென்றுள்ளனர். மொத்தமாக 20 அலுவல்முறை பன்னாட்டு வெற்றிகளை பெற்றுள்ள உருகுவை மிகுந்த பன்னாட்டு விருதுகளை வென்ற நாடாக சாதனை படைத்துள்ளது. உருகுவை 3.25 மில்லியன் மக்கள்தொகை கொண்ட சிறிய நாடு என்கையில் இச்சாதனைகளின் பெருமை விரியும்.
# தமிழ்நாட்டில் இந்திய நாடாளுமன்றத் தேர்தல், 2014

இந்தியக் குடியரசின் **பதினாறாவது நாடாளுமன்றத் தேர்தலின்** வாக்குப்பதிவு தமிழ்நாட்டில் ஏப்ரல் 24, 2014 அன்று நடந்தது.
# தமிழ்நாட்டில் இந்திய நாடாளுமன்றத் தேர்தல், 2014

## தமிழ்நாடு தேர்தல் ஆணையத்தின் முன்னெடுப்புகள்

- வாக்களிப்பதன் முக்கியத்துவத்தினை பொதுமக்களிடையே பரப்பும்முகமாக அரசு சார்பற்ற அமைப்புகள் இரண்டுடன் தமிழ்நாடு தேர்தல் ஆணையம், ஒப்பந்தம் செய்தது.
- தமிழகத் தேர்தல் வரலாற்றிலேயே முதன்முறையாக தேர்தலுக்கு முந்தைய நாளில் மாநிலம் முழுவதும் 144 தடையுத்தரவு பிறப்பிக்கப்படுவது இதுவே முதல் முறை ஆகும். தேர்தல் ஆணையம் பிறப்பித்துள்ள 144 தடையுத்தரவை உடனே திரும்பப்பெற வேண்டும் என மார்க்சிஸ்ட் கம்யூனிஸ்ட் கட்சி வற்புறுத்தியது.
# தமிழ்நாட்டில் இந்திய நாடாளுமன்றத் தேர்தல், 2014

## தேர்தல் அட்டவணை

- **தேர்தலின் முக்கிய நாட்கள் காலக்கோடு**
| தேதி | நிகழ்வு |  |
| --- | --- | --- |
| மார்ச் 29 | மனுத்தாக்கல் ஆரம்பம் |  |
| ஏப்ரல் 5 | மனுத்தாக்கல் முடிவு |  |
| ஏப்ரல் 7 | வேட்புமனு ஆய்வு ஆரம்பம் |  |
| ஏப்ரல் 9 | வேட்புமனு திரும்பப் பெற கடைசி நாள் |  |
| ஏப்ரல் 24 | வாக்குப்பதிவு |  |
| மே 16 | வாக்கு எண்ணிக்கை மற்றும் முடிவுகள் அறிவிப்பு | } |
# தமிழ்நாட்டில் இந்திய நாடாளுமன்றத் தேர்தல், 2014

## தேர்தல் கூட்டணிகள்

### அதிமுக

- இத்தேர்தலில் அதிமுகவுக்கு ஆதரவு தருவதென தமிழக வாழ்வுரிமை கட்சியும், சமத்துவ மக்கள் கட்சியும் முடிவு செய்தன.
- கூட்டணிக் கட்சிகளுடன் தொகுதிப் பங்கீடு குறித்த பேச்சுவார்த்தைகளை நடத்துவதற்காக, 4 உறுப்பினர்களைக் கொண்ட குழு ஒன்றினை அதிமுக அமைத்தது.
- தொகுதிப் பங்கீடு தொடர்பான பேச்சுவார்த்தை தோல்வியில் முடிந்ததால் அதிமுக<nowiki/>வுடனான கூட்டணி முறிந்ததாக இடதுசாரிகள் தெரிவித்தனர். இந்திய கம்யூனிஸ்ட் கட்சியும், இந்திய மார்க்சிஸ்ட் கம்யூனிஸ்ட் கட்சி ஒருங்கிணைந்து மக்களவைத் தேர்தலை எதிர்கொள்வது என முடிவு செய்துள்ளதாக இவ்விரு கட்சிகள் கூட்டாக வெளியிட்ட அறிக்கையில் தெரிவிக்கப்பட்டது.
- ஒரு தருணத்தில், தமிழ்நாட்டில் அதிமுகவும் இந்திய பொதுவுடமைக் கட்சியும் இணைந்து போட்டியிடுவார்கள் என்று ஜெயலலிதா அறிவித்திருந்தார். தமிழ்நாட்டில் அதிமுக - இடதுசாரிக் கூட்டணி வெற்றி பெறுமென மார்க்சிஸ்ட் கம்யூனிஸ்ட் கட்சியின் பொதுச் செயலாளர் பிரகாஷ் காரத்தும் நம்பிக்கை தெரிவித்திருந்தார்.
- மத்தியில் 10 வருடங்களுக்கு பிறகு பாரதிய ஜனதா கட்சியில் நரேந்திர மோடி அடுத்த இந்திய பிரதமராக கொண்டாடபட்டபோது. பாஜகவின் வலதுசாரி சித்தாந்ததிற்க்கு எதிராக தமிழகத்தில் ஜெயலலிதா அவர்கள் தனது அதிமுகவுடன் மதசார்பற்ற இடதுசாரி சித்தாந்த கட்சிகளான இந்திய கம்யூனிஸ்ட் கட்சி (சி.பி.ஐ), இந்திய கம்யூனிஸ்ட் (மார்க்சிஸ்ட்) கட்சி (சி.பி.எம்) போன்ற கட்சிகள் தனது கூட்டணியில் இணையுமாறு அழைப்புவிடுத்தார்.
- ஆனால் தொகுதி உடன்பாட்டால் இம்முறை இரண்டு கம்னியூஸ்ட் கட்சிகளும் இணையாததால். அதிமுக எந்த கட்சியுடனும் கூட்டணி இல்லாமல் தனித்தே போட்டியிட்டு தமிழகத்தில் 37 தொகுதிகளில் ஜெயலலிதாவின் அதிமுக கட்சி வென்று மத்தியில் நாடாளுமன்றத்தில் மதவாத கட்சிக்கு இடையே தனிப்பெரும் மாநில கட்சியாக உருவெடுத்தது. இந்த வெற்றியின் ரகசியத்தை செல்வி ஜெயலலிதாவிடம் கேட்டபோது இந்த வெற்றி எனக்கு கிடைத்த வெற்றி என்பதை விட இது **பெரியாரின் சித்தாந்ததிற்க்கு**, கிடைத்த வெற்றி **அண்ணாவின் உழைப்புக்கு** கிடைத்த வெற்றி, **புரட்சி தலைவர் புகழிற்க்கு** கிடைத்த வெற்றி என்று கூறினார்.
- அதே போல் மத்தியில் எந்த கட்சிக்கும் ஆட்சி அமைக்க அறுதிபெரும்பாண்மை இல்லாமல் தொங்கு பாராளுமன்றம் அமைந்தால் எங்கள் அதிமுகழக அரசு சார்பில் வெற்றி பெற்ற அனைத்து மக்களவை உறுப்பினர்கள் அனைவரும் பாஜக அல்லாத அரசு ஆட்சி அமைக்க ஆதரவு அளிக்கும் என்று அக்கட்சி பொதுச்செயலரும், தமிழக முதலவருமான ஜெயலலிதா அவர்கள் கூறினார்.
# தமிழ்நாட்டில் இந்திய நாடாளுமன்றத் தேர்தல், 2014

## தேர்தல் கூட்டணிகள்

### பாஜக கூட்டணி

- தமிழ்நாட்டில் தொகுதிப் பங்கீடு குறித்து பாரதிய ஜனதா கட்சி, மறுமலர்ச்சி திராவிட முன்னேற்றக் கழகம் கட்சியுடன் பேச்சுவார்த்தையைத் தொடங்கியது.
- தமிழ்நாட்டில் தொகுதிப் பங்கீடு குறித்து பாரதிய ஜனதா கட்சி, பாட்டாளி மக்கள் கட்சியுடன் அதிகாரப்பூர்வ பேச்சுவார்த்தையை தொடங்கியது.
- தேமுதிக தமிழக தலைமை கட்சியாக ஏற்று கொண்டு பாஜகவின் தேசிய ஜனநாயகக் கூட்டணியில் இணைந்ததால். பிற தமிழக உள்நாட்டு கட்சிகளும் கூட்டணியில் இணைந்தது.
- பின்பு தேமுதிக-பாஜக தலைமையிலான தேஜகூவில் மதிமுக, பாமக, கொதேக, இஜக, புநீக ஆகிய தமிழக உள்நாட்டு கட்சிகள் இக்கூட்டணியில் இடம்பெற்றன.
# தமிழ்நாட்டில் இந்திய நாடாளுமன்றத் தேர்தல், 2014

## தேர்தல் கூட்டணிகள்

### திமுக கூட்டணி

- முந்தைய 2009 நாடாளுமன்ற தேர்தலில் திமுக-காங்கிரஸ் கூட்டணியில் தொடர்ந்தபோது தனது மத்திய காங்கிரஸ் கட்சி தலைமையில் நடந்தேறிய இலங்கைத் தமிழர் இனப்படுகொலையை காரணம் காட்டி சில மாதங்களுக்கு முன் காங்கிரஸ்-திமுகவில் இருந்து தற்காலிகமாக வெளியேறியது.
- அதன் பிறகு திமுக தலைவர் கருணாநிதி அவர்கள் அப்போது தமிழக அரசியல் களத்தில் தேர்தல் வெற்றியை தீர்மானிக்கும் சக்தியாக விளங்கிய நடிகர் புரட்சி கலைஞர் விஜயகாந்த் அவர்களின் தேமுதிக தங்களது கூட்டணியில் இணையவேண்டும் என்று அழைப்பு விடுத்தார்.
- ஆனால் அக்கட்சியின் தலைவர் விஜயகாந்த் அவர்கள் அடுத்து வரவிருக்கும் 2016 சட்டமன்ற தேர்தலில் முதலமைச்சர் வேட்பாளராக தன்னை அறிவிக்க வேண்டும் என்ற நிபந்தனை விதித்தார். ஆனால் திமுகவின் முன்னாள் துணை-முதலமைச்சர் மு. க. ஸ்டாலின் அவர்கள் தான் அடைய வேண்டிய தந்தையின் முதல்வர் பதவியை குறி வைப்பது போல் இருந்ததால் தேமுதிக கூட்டணி பேச்சு வார்த்தை தோல்வியடைந்தது.
- திமுக கூட்டணியில் உள்ள விடுதலைச் சிறுத்தைகள் கட்சிக்கு இரு இடங்கள் ஒதுக்கப்பட்டன. புதிய தமிழகம் கட்சி, இந்திய யூனியன் முஸ்லிம் லீக், மனித நேய மக்கள் கட்சி போன்ற கட்சிகளுக்கு தலா ஒரு இடம் ஒதுக்கப்பட்டது.
- விடுதலைச் சிறுத்தைகள் கட்சிக்கு சிதம்பரமும், திருவள்ளூரும் ஒதுக்கப்பட்டது.
- மனித நேய மக்கள் கட்சிக்கு மயிலாடுதுறை தொகுதியும், புதிய தமிழகத்துக்கு தென்காசி தொகுதியும் ஒதுக்கப்பட்டது.
- முஸ்லிம் லீக்கிற்கு வேலூர் தொகுதி ஒதுக்கப்பட்டது
# தமிழ்நாட்டில் இந்திய நாடாளுமன்றத் தேர்தல், 2014

## தேர்தல் கூட்டணிகள்

### பொதுவுடமைக் கட்சிகள் கூட்டணி

- பொதுவுடமைக் கட்சிகள் அதிமுகவுடன் கூட்டணி வைப்பது இல்லையென்றான பின் அவை எக்கூட்டணியிலும் இணையாமல் தனித்து போட்டியிட்டன.
- இரு பொதுவுடமைக் கட்சிகளும் தலா ஒன்பது இடங்களில் போட்டியிட்டன. இந்திய பொதுவுடமைக் கட்சி தென்காசி, நாகப்பட்டினம், திருப்பூர், சிவகங்கை, புதுவை, கடலூர், திருவள்ளூர், தருமபுரி மற்றும் தூத்துக்குடி ஆகிய தொகுதிகளிலும் இந்திய பொதுவுடமைக் கட்சி (மார்க்சியம்) கோயம்புத்தூர், மதுரை, வட சென்னை, கன்னியாகுமரி, திருச்சிராப்பள்ளி, திண்டுக்கல், விருதுநகர், தஞ்சாவூர் மற்றும் விழுப்புரம் ஆகிய தொகுதிகளிலும் போட்டியிட்டது.
# தமிழ்நாட்டில் இந்திய நாடாளுமன்றத் தேர்தல், 2014

## தேர்தல் கூட்டணிகள்

### காங்கிரசு

- எக்கட்சிகளும் காங்கிரசுடன் கூட்டணி வைக்கவில்லை.
- புதுச்சேரியில் இதன் வேட்பாளராக நடுவண் அரசின் அமைச்சர் நாராயணசாமியை அறிவித்தது.
# தமிழ்நாட்டில் இந்திய நாடாளுமன்றத் தேர்தல், 2014

## தேர்தல் கூட்டணிகள்

### பிற கட்சிகள்

- கூடங்குளம் அணுமின் நிலைய எதிர்ப்பு போராட்டக்காரர் சுப. உதயகுமார் தன் ஆதரவாளர்கள் 500 பேருடன் ஆம் ஆத்மி கட்சியில் இணைந்தார் தமிழகத்தில் ஆம் ஆத்மி கட்சி எளிய மக்கள் கட்சி என்று அழைக்கப்படும் என்று கூறினார்.
- ஆம் ஆத்மி கட்சியின் ஏழாவது வேட்பாளர் பட்டியலில் 8 பேர் தமிழகத்திலிருந்து போட்டியிடுவர் என்றும் சுப. உதயகுமார் கன்னியாகுமரியிலிருந்து போட்டியிடுவார் என்றும் அறிவிக்கப்பட்டது
- ஆம் ஆத்மி கட்சியின் பன்னிரெண்டாவது வேட்பாளர் பட்டியலில் 9 பேர் தமிழகத்திலிருந்து போட்டியிடுவர் என அறிவிக்கப்பட்டது
# தமிழ்நாட்டில் இந்திய நாடாளுமன்றத் தேர்தல், 2014

## கட்சிகளின் வேட்பாளர்கள் பட்டியல்

- அதிமுக, புதுச்சேரியையும் சேர்த்த 40 தொகுதிகளுக்கு வேட்பாளர்களை அறிவித்தது. கூட்டணிக் கட்சிகள் போட்டியிடும் தொகுதிகள் முடிவான பின் கூட்டணிக் கட்சிகள் போட்டியிடும் தொகுதிகளில் அறிவிக்கப்பட்டுள்ள அதிமுக வேட்பாளர்கள் திரும்பப் பெறப்படுவார்கள் என்று ஜெயலலிதா கூறினார்.
- திமுக புதுச்சேரிக்கும் சேர்த்து 35 வேட்பாளர் பட்டியலை வெளியிட்டது. ஆ. ராசா, தயாநிதி மாறன் ஆகியோர் வேட்பாளர்களாக அறிவிக்கப்பட்டனர்..
- தேமுதிக வேட்பாளர் பட்டியலை அறிவித்தது.
- பாசக கூட்டணி தொகுதி ஓதுக்கீடு பட்டியலை பாசக தலைவர் ராஜ்நாத் சிங் வெளியிட்டார், இதில் தேமுதிக 14 இடங்களிலும், பாமக 8 இடங்களிலும் பாசக 8 இடங்களிலும் மதிமுக 7 இடங்களிலும் கொங்கு மக்கள் தேசிய கட்சியும் இந்திய ஜனநாயக கட்சியும் தலா ஒரு இடத்தில் போட்டியிடுகின்றனர்.
- மதிமுக போட்டியிடும் தொகுதிகளுக்கான வேட்பாளர்களை வைகோ அறிவித்தார்
- காங்கிரசில் 30 பேர் வேட்பாளர்களாக அறிவிக்கப்பட்டனர்
- இந்திய பொதுவுடமைக் கட்சி (மார்க்சியம்) சார்பாக போட்டியிடும் வேட்பாளர்கள்:
:{|
|-
! தொகுதி !! வேட்பாளர்
|-
| வடசென்னை || உ. வாசுகி
|-
| கோயம்புத்தூர் || பி.ஆர். நடராஜன்
|-
| கன்னியாகுமரி || ஏ.வி. பெல்லார்மின்
|-
| மதுரை || பா. விக்ரமன்
|-
| திருச்சி || எஸ். ஸ்ரீதர்
|-
| விருதுநகர் || கே. சாமுவேல்ராஜ்
|-
| திண்டுக்கல் || என். பாண்டி
|-
| விழுப்புரம் (தனி) || ஜி. ஆனந்தன்
|-
| தஞ்சாவூர் || எஸ். தமிழ்ச்செல்வி
|}  
:அறிவிக்கப்பட்டுள்ள வேட்பாளர்களில் இரண்டு பேர் பெண்கள்; இருவர் தலித் சமூகத்தைச் சார்ந்தவர்கள். இதில் விருதுநகர் பொது தொகுதியில் தலித் வேட்பாளர் நிறுத்தப்பட்டுள்ளார்.
# தமிழ்நாட்டில் இந்திய நாடாளுமன்றத் தேர்தல், 2014

## கட்சிகளின் தேர்தல் பரப்புரை

- நாடாளுமன்றத் தேர்தலுக்கான தனது முதற்கட்ட பரப்புரையை, அதிமுக பொதுச் செயலராகிய ஜெயலலிதா மார்ச் 3 முதல் ஏப்ரல் 5 வரை ஈடுபடுவாரென தெரிவிக்கப்பட்டது. விரிவான பயண விவரமும் வெளியிடப்பட்டது.
# தமிழ்நாட்டில் இந்திய நாடாளுமன்றத் தேர்தல், 2014

## கட்சிகளின் தேர்தல் அறிக்கைகள்

- அதிமுகவின் தேர்தல் அறிக்கை பெப்ரவரி 25 அன்று வெளியிடப்பட்டது.
- திமுகவின் தேர்தல் அறிக்கை மார்ச் 11 அன்று வெளியிடப்பட்டது.
- இந்திய பொதுவுடமைக் கட்சி (மார்க்சியம்)த்தின் தேர்தல் அறிக்கை வெளியிடப்பட்டது.
# தமிழ்நாட்டில் இந்திய நாடாளுமன்றத் தேர்தல், 2014

## தேர்தல் கருத்துக் கணிப்புகள்

- பெப்ரவரி 13, 2014 அன்று டைம்ஸ் நொவ் தொலைக்காட்சி - CVoter நிறுவனம் இணைந்து நடத்திய கருத்துக் கணிப்பின் விவரம், வெளியிடப்பட்டது:  
:{|
|-
! கட்சி !! கணிக்கப்பட்ட இடங்கள்
|-
| அதிமுக|| 27
|-
| திமுக|| 5
|-
| தேமுதிக || 2
|-
| காங்கிரஸ் || 1
|-
| மதிமுக|| 1
|-
| சிபிஐ|| 1
|-
| சிபிஎம்|| 1
|-
| விடுதலை சிறுத்தைகள் கட்சி|| 1
|}  
| நிறுவனம் | கருத்துகணிப்பு வெளியான தேதி | அதிமுக கூட்டணி | திமுக கூட்டணி | காங்கிரசு கூட்டணி | பாசக கூட்டணி | மற்றவர்கள் |  |
| --- | --- | --- | --- | --- | --- | --- | --- |
| டைம்ஸ் நவ் | சனவரி 25,2014 | 15-23 | 7-13 | க.எ | க.எ | க.எ |  |
| ஐபிஎன்லைவ் | மார்ச்சு 7, 2014 | 14-20 | 10-16 | க.எ | க.எ | க.எ |  |
| ஏபிசி-நீல்சன் | பெப்ரவரி 22, 2014 | 19 | 13 | க.எ | க.எ | க.எ |  |
| என்டிடிவி | மார்ச்சு 13 | 27 | 10 | க.எ | 2 | க.எ |  |
| ஐபிஎன்லைவ் | ஏப்ரல் 1 | 15-21 | 10-16 | 0 | 6-10 | 0 |  |
| என்டிடிவி | ஏப்பிரல் 3 | 25 | 11 | 0 | 3 | 0 | } |  
- க.எ = கருத்துகணிப்பு எடுக்கவில்லை அல்லது தமிழகத்துக்கு என்றில்லாமல் அகில இந்திய கணிப்புடன் இணைத்து சொல்லப்பட்டது
# தமிழ்நாட்டில் இந்திய நாடாளுமன்றத் தேர்தல், 2014

## வேட்புமனுக்கள், இறுதி வேட்பாளர் பட்டியல் குறித்த விவரங்கள்

- வேட்புமனுவினை தாக்கல் செய்தல் ஏப்ரல் 5 அன்று முடிவடைந்த நிலையில், மொத்தம் 1318 பேர் வேட்புமனுவினை தாக்கல் செய்திருந்தனர்.
:{|
|-
! ஆண்கள் !! பெண்கள் !! மற்றவர்கள் !! மொத்தம்
|-
| 1198|| 118 || 2 || 1318
|}  
- தேர்தல் ஆணையத்தின் மனுபரிசீலனைக்குப் பிறகு களத்தில் இருந்தோர்:
:{|
|-
! ஆண்கள் !! பெண்கள் !! மற்றவர்கள் !! மொத்தம்
|-
| 842|| 63 || 1 || 906
|}  
- வேட்புமனுக்களை திரும்பப் பெற்றுக் கொண்டோர்:
:{|
|-
! ஆண்கள் !! பெண்கள் !! மற்றவர்கள் !! மொத்தம்
|-
| 53 || 8|| 0 || 61
|}  
- களத்தில் இருக்கும் வேட்பாளர்கள்:
:{|
|-
! ஆண்கள் !! பெண்கள் !! மற்றவர்கள் !! மொத்தம்
|-
| 789 || 55 (6.5%) || 1 || 845
|}
# தமிழ்நாட்டில் இந்திய நாடாளுமன்றத் தேர்தல், 2014

## வாக்குப்பதிவு

மாநிலத்தின் ஒட்டுமொத்த வாக்குப்பதிவு சராசரி **73.67%** என அதிகாரப்பூர்வமாக தெரிவிக்கப்பட்டுள்ளது
# தமிழ்நாட்டில் இந்திய நாடாளுமன்றத் தேர்தல், 2014

## வாக்குப்பதிவு

### இடைத்தேர்தல்

ஆலந்தூர் சட்டமன்றத் தொகுதிக்கு இடைத்தேர்தல் மக்களவைத் தேர்தலுடன் இணைந்து நடத்தப்பட்டது.
# தமிழ்நாட்டில் இந்திய நாடாளுமன்றத் தேர்தல், 2014

## தேர்தல் முடிவுகள்

விரிவான தரவுகளுக்கு -
# தமிழ்நாட்டில் இந்திய நாடாளுமன்றத் தேர்தல், 2014

## தேர்தல் முடிவுகள்

### கூட்டணி வாரியாக

| அதிமுக | 37 | திமுக | 0 | தேமுதிக | 0 | காங்கிரஸ் | 0 | சிபிஐ | 0 |  |
| --- | --- | --- | --- | --- | --- | --- | --- | --- | --- | --- |
| விசிக | 0 | பாஜக | 1 | சிபிஎம் | 0 |  |  |  |  |  |
| புதக | 0 | மதிமுக | 0 |  |  |  |  |  |  |  |
| இயூமுலீ | 0 | பாமக | 1 |  |  |  |  |  |  |  |
| மமக | 0 |  |  |  |  |  |  |  |  |  |
| மொத்தம் | 37 | மொத்தம் | 0 | மொத்தம் | 2 | மொத்தம் | 0 | மொத்தம் | 0 | } |  
வென்ற தொகுதிகள், ஆரஞ்சு நிறம் = பாஜக வென்ற தொகுதி, இளம்பச்சை நிறம் = பாமக வென்ற தொகுதி]]
# தமிழ்நாட்டில் இந்திய நாடாளுமன்றத் தேர்தல், 2014

## இதையும் காண்க

தமிழ் விக்கிசெய்தியில் செய்திக் கட்டுரைகள்...
# செருமனி தேசிய காற்பந்து அணி

**செருமானியத் தேசிய கால்பந்து அணி** 1908 முதல் பன்னாட்டுப் போட்டிகளில் செருமனி நாட்டின் சார்பாக விளையாடும் காற்பந்தாட்ட அணியாகும். இதனை 1900இல் நிறுவப்பட்ட செருமன் கால்பந்துச் சங்கம் (*Deutscher Fußball-Bund*) மேலாண்மை செய்து வருகிறது. 1949இல் செருமன் கால்பந்துச் சங்கம் மீண்டும் துவங்கப்பட்டதிலிருந்து 1990இல் செருமானிய மீளிணைவு நிகழும் வரை இது மேற்கு செருமனியைக் குறித்தது. செருமனி கூட்டணி நாடுகளின் ஆட்சியில் இருந்தபோது இரண்டு தனியான தேசிய அணிகளை பன்னாட்டுக் கால்பந்து சங்கங்களின் கூட்டமைப்பு அங்கீகரித்திருந்தது: சார்லாந்து அணி (1950–1956) மற்றும் ஜெர்மன் சனநாயகக் குடியரசு சார்பான கிழக்கு செருமனி அணி (1952–1990). இவை இரண்டுமே, அவற்றின் சாதனைகள் உட்பட, தற்போதைய தேசிய அணியுடன் இணைக்கப்பட்டுள்ளன. 1990இல் ஏற்பட்ட மீளிணைவிற்கு பிறகு அலுவல்முறைப் பெயரும் குறியீடும் "செருமனி FR (FRG)" என்பதிலிருந்து "செருமனி (GER)" என்பதாக மாற்றப்பட்டது.  
பன்னாட்டு கால்பந்தாட்டங்களில் செருமானியத் தேசிய அணி மிகவும் வெற்றிகரமான அணிகளில் ஒன்றாக விளங்குகிறது; நான்கு உலகக் கோப்பைகளையும் (1954, 1974, 1990, 2014) மூன்று ஐரோப்பிய கோப்பைகளையும் (1972, 1980, 1996) வென்றுள்ளது. ஆடவர் மற்றும் மகளிருக்கான இரு உலகக்கோப்பைகளையும் வென்ற ஒரே நாடாக செருமனி விளங்குகின்றது.  
2014 உலகக்கோப்பையை வென்றதன் மூலம், அமெரிக்கக் கண்டங்களில் உலகக்கோப்பையை வென்ற முதல் ஐரோப்பிய அணி என்ற பெருமையைப் செருமனி பெற்றுள்ளது.உலகக்கோப்பை கால்பந்து போட்டிகளில் அதிக கோல்களை அடித்தவர் செருமனியை சேர்ந்த மிரோசுலோவ் குளோசு ஆவார். இவர் இதுவரை 16 கோல்களை அடித்துள்ளார்.  
2014 உலகக்கோப்பையை வென்ற செருமனி தலைவர் பிலிப் லாம், 18 ஜுலை 2014 அன்று, சர்வதேச போட்டிகளில் இருந்து ஓய்வு பெறுவதாக அறிவித்துள்ளார்.
# தேசிய வாக்காளர் நாள்

இந்திய அரசாங்கத்தால் இளம் வாக்காளர்களை ஊக்கப்படுத்துவதற்காக **சனவரி 25-**ஆம் தேதி தேசிய வாக்காளர் நாளாக (*National Voters' Day*) கடைபிடிக்கப்படுகிறது. வாக்களிப்பதை மக்கள் தங்கள் கடமையாகக் கருத வேண்டும் என்ற விழிப்புணர்வை மக்களிடையே ஏற்படுத்துவது இந் நாளின் நோக்கமாகும்.  
18 வயது நிரம்பிய இந்தியக் குடிமக்கள் அனைவரும் வாக்களிக்கத் தகுதி வாய்ந்தவர். தேர்தல் என்பது பொதுவாக 5 ஆண்டுகளுக்கு ஒரு முறை வருகிறது. சாதி, மதம், இனம் என்ற வேறுபாடுகளைக் களைந்து 18 வயது நிரம்பிய இந்திய குடியுரிமை பெற்ற மக்கள் அனைவரும் வாக்களிக்கத் தகுதி உள்ளவர்கள். வாக்காளர் அனைவருக்கும் வாக்காளர் அடையாள அட்டை ஒன்று தேர்தல் ஆணையத்தால் வழங்கப்படுகின்றது.
# தேசிய வாக்காளர் நாள்

## வரலாறு

1950ஆம் ஆண்டு சனவரி 25 அன்று இந்தியத் தேர்தல் ஆணையம் தோற்றுவிக்கப்பட்டதைக் கொண்டாடும் விதமாக 2011-இலிருந்து இது பின்பற்றப்படுகிறது. சட்ட அமைச்சகத்தினால் பரிந்துரைக்கப்பட்டு, 2011 சனவரியில் மன்மோகன் சிங் தலைமையில் நடந்த ஒன்றிய அமைச்சரவைக் கூட்டத்தில் இது ஏற்றுக்கொள்ளப்பட்டது.
# கோத்ரா தொடருந்து எரிப்பு

**கோத்ரா தொடருந்து எரிப்பு** (Godhra train burning) இந்திய மாநிலம் குசராத்தில் கோத்ரா ஊரில் 2002ஆம் ஆண்டு தொடருந்து நிலையத்தில் நின்றிருந்த பயணிகள் தொடருந்து வண்டியின் பயணர்பெட்டி ஒன்று இசுலாமிய கலகக்காரக் கூட்டத்தால் தீயிடப்பட்ட நிகழ்வைக் குறிப்பதாகும். அயோத்திவிலிருந்து திரும்பிக் கொண்டிருந்த 59 இந்து பயணிகள் இறந்த இந்நிகழ்வு 790 இசுலாமியரும் 254 இந்துக்களும் பரந்தளவில் கொல்லப்பட்ட குசராத் வன்முறைக்குத் தூண்டுதலாக அமைந்தது. துவக்கத்தில் பதியப்பட்ட முதல் தகவல் அறிக்கையில் திட்டமிடப்படாத கூட்ட வன்முறை என்று விவரிக்கப்பட்டிருந்தது. ஆயினும் குசராத் காவல்படையின் சிறப்பு புலனாய்வுக் குழுவால் இது இசுலாமிய குழுவொன்று 140 லிட்டர் பெட்ரோலை நிகழ்நாளுக்கு முந்தைய நாளே சேகரித்து வைத்து, "கரசேவகர்களை" கொல்லத் திட்டமிட்ட சதி எனக் கண்டறிந்து வழக்காடியது.  
லாலுபிரசாத் தலைமையில் தொடருந்து அமைச்சகத்தால் நியமிக்கப்பட்ட ஆணைக்குழு ஒன்று 2005ஆம் ஆண்டு இந்த எரிப்பு ஒரு தீ விபத்தே எனக் கூறியது.; ஆயினும் இவ்வாணைக்குழு அமைக்கப்பட்டதையே குசராத் உயர்நீதிமன்றம் "சட்டம் மற்றும் அரசியலமைப்பிற்குப் புறம்பானது" எனத் தள்ளுபடி செய்தது. அதன்படி இக்குழுவின் எந்த முடிவும் செல்லுபடியாகாது. பயங்கரவாதச் செயல்களைத் தடை செய்யும் சட்டம் (பொடா)வின் கீழ் 2005ஆம் ஆண்டு குற்றங்களை ஆய்வு செய்த மற்றொரு சட்டம்சார் குழு இந்நிகழ்வுகள் பெரும்பாலும் முசுலிம் கூட்டத்தினரால் திட்டமிடப்படாது தன்னிச்சையாக நடந்திருக்கக் கூடும் எனக் கருதியது. மாநில அரசால் நியமிக்கப்பட்ட மற்றொரு ஆணைக்குழு 2008ஆம் ஆண்டு சிறப்பு புலானாய்வுக் குழுவின் முதன்மை கூற்றின்படியே சதியொன்று தீட்டப்பட்டதாக நிறுவியது. இது குறித்த விசாரணைகளின் முடிவில் நீதிமன்றம் பெப்ரவரி 2011இல் இந்நிகழ்வு ஒரு திட்டமிடப்பட்ட நாசவேலை என்றும் 31 நபர்கள் குற்றவாளிகள் என்றும் தீர்ப்பு வழங்கியது.
# கோத்ரா தொடருந்து எரிப்பு

## வரலாறு

கோத்ராவில் மதக் கலவரங்கள் முன்னதாக நடந்துள்ளது. 1981 வரை நடைபெற்றுள்ள பெரும் மதக்கலவரங்கள் குறித்து அஸ்கர் அலி என்ஜினியர் ஆவணப்படுத்தியுள்ளார்.  
கோத்ராவிலுள்ள பெரும்பாலான முசுலிம்கள் எண்ணெய் வர்த்தகத்தில் ஈடுபடும் வறிய காஞ்சி இனத்தைச் சேர்ந்தவர்கள். இந்தியப் பிரிவினையின்போது இவர்கள் முசுலிம் லீக்கை ஆதரித்தனர். இந்த வன்முறைகளில் சில இருப்புப்பாதைகளை அடுத்த சிக்னல் ஃபாடியா இடத்தில் நடந்துள்ளது குறிப்பிடத்தக்கது.
# கோத்ரா தொடருந்து எரிப்பு

## புலனாய்வு

### தெகல்கா புலனாய்வு

தெகல்கா இதழ் ஆய்வின்படி, இத்தீயிடல் கூட்டத்தில் ஒருவரால் செய்யப்பட்டதாகவும் ஆனால் இது முன்கூட்டியே திட்டமிடப்படவில்லை எனவும் புது முடிவு ஒன்றைத் தருகிறது. நேரில் பார்த்த சாட்சிகள் மற்றும் அறிவித்தல்களையும் ஆழ்ந்து ஆய்வுசெய்தபின்னர் பயணர் பெட்டி S-6 நெருப்பூட்டப்பட்டது ஓர் தன்னிச்சையான காலித்தனச்செயலின் தூண்டலால் கட்டுப்பாட்டை மீறி நடந்தேறிய இழிசெயல் என்பது தெளிவாகிறது. கரசேவகர்களின் மீது இருந்த வெறுப்புணர்ச்சியால், உணர்ச்சிவயப்பட்டு தொடருந்து மீது கல்லெறியத் தொடங்கிய கூட்டம், பலமும் எண்ணிக்கையும் கூடிய நிலையில், எரியூட்டப்பட்ட கந்தல்களை பயணபெட்டிக்குள் எறிந்து தீயிட்டனர்.
# கோத்ரா தொடருந்து எரிப்பு

## உயர்நீதிமன்ற தீர்ப்பு

22 பெப்ரவரி 2011 அன்று சிறப்பு நீதிமன்றம் 31 நபர்களை இத்தீயிடல் குற்றம் புரிந்ததாக தீர்ப்பு வழங்கியது. குற்றம் நிரூபிக்கப்பட்டவர்களில் கோத்ரா காங்கிரசு கவுன்சிலர் ஹாஜி பில்லா மற்றும் ரஜக் குர்குர் ஆகியோரும் உள்ளனர். இந்தக் குற்றவாளிகளுக்கான தண்டனை குறித்தான வழக்காடல் 25 பெப்ரவரி 2011 அன்று துவங்கியது. நீதிமன்ற தீர்ப்பு நானாவதி அறிக்கையை நிலைநாட்டி இந்நிகழ்வு ஓர் திட்டமிடப்பட்ட சதி என்று தீர்ப்பு வழங்கியது. 2011 ஆம் ஆண்டில் மார்ச்சு 1 அன்று வெளியான தண்டனையில் குற்றவாளிகளாகக் காணப்பட்ட 11 பேருக்கு மரணதண்டனை விதித்துத் தீர்ப்பளிக்கப்பட்டுள்ளது. மேலும் 20 பேர் ஆயுள் தண்டனை பெற்றனர்.
# கோத்ரா தொடருந்து எரிப்பு

## கலையுலகில்

இதைத் தொடர்ந்த வன்முறைகளை மையப்படுத்தி இரு திரைப்படங்கள் எடுக்கப்பட்டுள்ளன. முதலாவதானது ஆவணப்படமான *ஃபைனல் சொலுஷன்ஸ்* . மற்றொன்று பார்சி சிறுவனொருவன் இந்த கலவரங்களின்போது காணாமல் போனதாக புனையப்பட்ட பாலிவுட் திரைப்படம் *பர்சானியா*.
# படிமம்:SJtambiah.jpg

## நியாயமான பயன்பாடு

The image linked here is claimed to be used under fair use as:
1. it is a historically significant photo of a famous individual;
1. the photo is only being used for informational purposes.
# இலங்கைத் தமிழ் வழக்குச் சொல்

**இலங்கைத் தமிழ் வழக்குச் சொல்** என்பது, தமிழ் நாட்டில் வழக்கில் இல்லாத ஆனால் இலங்கைத் தமிழில் வழங்கும் சொற்களுள் ஒன்றைக் குறிக்கும். இத்தகைய சொற்கள், இலங்கையில் மட்டுமன்றி, இலங்கைத் தமிழர் புலம் பெயர்ந்து வாழும் கனடா, ஆசுத்திரேலியா போன்ற நாடுகளிலும் பல்வேறு ஐரோப்பிய நாடுகளிலும் கூட வழக்கில் உள்ளன. இலங்கையிலும், தமிழர் வாழும் எல்லாப் பகுதிகளிலும், ஒரே மாதிரியான தமிழ் வழக்கு இருப்பதாகக் கூற முடியாது. இலங்கைத் தமிழை யாழ்ப்பாணத் தமிழ், மட்டக்களப்புத் தமிழ், மலையகத் தமிழ் என்பது போல் பல வட்டார வழக்குகளாகப் பிரித்துப் பார்க்கும் வழக்கு உண்டு. இவ்வாறான வட்டார வழக்குகளுக்கு மட்டுமே உரிய பல்வேறு சிறப்புச் சொற்களும் உள்ளன. இச்சொற்கள் அவ்வப் பகுதி மக்களின் பேச்சு வழக்குகளிலும், நாட்டார் இலக்கிய வழக்குகளிலும் பயன்படுவதைக் காண முடியும்.  
இலங்கைத் தமிழுக்கெனச் சிறப்பான வழக்குச் சொற்கள் இருப்பதற்குப் பல காரணங்கள் உள்ளன. முக்கியமாக நீண்டகாலம் தமிழ் நாட்டில் இருந்து கடலால் பிரிக்கப்பட்டிருப்பது. வேறுபட்ட வரலாற்றுச் சூழல்கள், வேறுபட்ட அரசியல் சூழல், வேறுபட்ட வெளிப் பண்பாட்டுத் தாக்கங்கள் போன்றவற்றைக் குறிப்பிடலாம்.  
இவை தவிரத் தற்காலத்தில் கலைச்சொல் உருவாக்கத்திலும் இலங்கை, தமிழ்நாட்டு அறிஞரிடையே போதிய ஒருங்கிணைப்பு இன்மை காரணமாகக் கலைச்சொற்களிலும் இலங்கை வழக்கு, தமிழ்நாட்டு வழக்கு என்ற வேறுபாடுகள் இருப்பதையும் காணமுடியும்.
# இலங்கைத் தமிழ் வழக்குச் சொல்

## அகரமுதலிகளில் இலங்கை வழக்குச் சொற்கள்

சென்னைப் பல்கலைக்கழகத் தமிழ்ப் பேரகராதியும் (பேரகராதி), கிரியாவின் தற்காலத் தமிழ் அகராதியும் இலங்கை வழக்குச் சொற்களாகச் சில சொற்களை அடையாளப்படுத்திக் காட்டுகின்றன. பேரகராதி இச்சொற்களை யாழ்ப்பாண வழக்குச் சொற்கள் எனவே குறித்துள்ளது. பேரகராதியில், ஏறத்தாழ 2786 சொற்கள் யாழ்ப்பாண வழக்குச் சொற்களாகக் காட்டப்பட்டுள்ளன. கிரியாவின் தற்காலத் தமிழ் அகராதியில் 1700 வரையான சொற்களே இலங்கை வழக்குச் சொற்கள் எனக் காட்டப்படுகின்றன. பேரகராதி 1932க்கு முற்பட்ட காலத்து நிலைமைகளைத் தருகிறது. கிரியாவின் அகராதி 2008 ஆம் ஆண்டு நிலைமையைக் குறிக்கிறது. எனவே இந்த எண்ணிக்கை வேறுபாடு இடைப்பட்ட ஏறத்தாழ முக்கால் நூற்றாண்டுக் காலப்பகுதியில் ஏற்பட்ட வளர்ச்சியின் விளைவுகளைக் காட்டுவதாகக் கொள்ளலாம்.
# நிர்பீக்

**நிர்பீக்** (*Nirbheek*) என்பது இந்தியாவில் முதன் முதலாகப் பெண்களுக்காகத் தயாரிக்கப்பட்ட கைத்துப்பாக்கி ஆகும். இத்துப்பாக்கி டைட்டேனியம் உலோகக்கலவை கொண்டு உருவாக்கப்பட்டது இதன் எடை சுமார் 500 கிராம் ஆகும். இதன் பெயர் இந்தி மொழியில் பயமற்ற என்ற பொருள் உடையதாகும். இந்தக் கைத்துப்பாக்கி இந்தியாவில் உள்ள கான்பூர் என்னும் இடத்தில் இருக்கும் இந்திய பாதுகாப்பிற்கு ஆயுதம் செய்யும் நிறுவனத்தால் உருவாக்கப்பட்டது.
# பத்ரிபால் போலி இராணுவ மோதல் கொலைகள்

**பத்ரிபால் போலி** காவல்துறை மோதல் கொலைகள் 25ம் தேதி மார்ச் மாதம் 2000ம் ஆம் ஆண்டு இந்திய நாட்டின் வடக்கு மாநிலமான சம்மு காசுமீரில் அனந்தநாக் மாவட்டத்தில் இந்திய இராணுவ வீரர்களால் ஐந்து பேர் சுட்டுக்கொல்லப்பட்டனர்.
மாநிலத்தில்அனந்தநாக் மாவட்டத்தைக் காட்டும் படம்]]
# பத்ரிபால் போலி இராணுவ மோதல் கொலைகள்

## வழக்கு

காசுமீர் மாநிலத்தில் உள்ள அனந்தநாத் மாவட்டத்தின் ஒரு கிராமமான பத்திரபால்(Pathribal) என்ற இடத்தில் மார்ச் 25, 2000 அன்று சில ராணுவ வீரர்கள் நுழைந்து , சிலரைச் சுட்டனர் . ஒரு குடிசையும் தீவைத்துக் கொளுத்தப்பட்டது. அடையாளம் காண முடியாத அளவுக்குக் கருகிப் போயிருக்கும் ஐந்து பேரின் உடல், பிரேத பரிசோதனை எதுவும் செய்யப்படாமல் புதைக்கப்பட்டன. பொதுமக்களின் எதிர்ப்பு வலுத்ததைத் தொடர்ந்து , அந்தப் பிணங்கள் தோண்டி எடுக்கப்பட்டு பிரேத பரிசோதனைக்கு அனுப்பப்பட்டன. மத்திய புலன் விசாரணைக்கும் உத்தரவு பிறப்பிக்கப்பட்டது.மார்ச் 2012இல் பாத்ரிபலில் நடந்தது போலி மோதல் கொலை என்றும் அந்தப் படுகொலைக்குக் காரணமான ராணுவ அதிகாரிகள் தண்டிக்கப்பட வேண்டும் என்றும் நடுவண் புலனாய்வுச் செயலகம் இந்திய உச்ச நீதிமன்றத்தில் தெரிவித்தது.இச்சம்பவத்தைச் சுட்டிக்காட்டி இந்தியாவின் தேசிய மனித உரிமை ஆணையமும் கண்டனம் தெரிவித்தது. இந்த வழக்கை இந்திய ராணுவம் உள்ளூர் காவல் துறையின் புலனாய்வு தகவலின் பேரில் வெளிநாட்டு தீவிரவாதிகளைத்தான் நாங்கள் தாக்குதல் நடத்தினோம், இத்தாக்குதலின் பொது மக்கள் யாரும் பாதிப்படையவில்லை என வாதாடியது..
# பத்ரிபால் போலி இராணுவ மோதல் கொலைகள்

## முடிவு

2000ம் ஆண்டு நடந்த இந்த சம்பவம் பற்றிய வழக்கு 23ம் தேதி ஜனவரி மாதம் 2014ம் ஆண்டு போதிய ஆதாரம் இல்லை என்று கருதி தள்ளுபடி செய்யப்பட்டது.
# வேலன்சியா காற்பந்தாட்டக் கழகம்

**வேலன்சியா காற்பந்தாட்டக் கழகம்** (**Valencia Club de Fútbol**) என்பது எசுப்பானியாவின் வேலன்சியா நகரை அமைவிடமாகக் கொண்ட கால்பந்துக் கழகமாகும். இக்கழகம் எசுப்பானியாவின் முதல்நிலைக் கூட்டிணைவான லா லீகாவில் பங்குகொள்கிறது. எசுப்பானியாவிலும் ஐரோப்பாவிலும் பெரும் வெற்றிகள் கண்ட ஒரு முக்கியமான கால்பந்துக் கழகம் இதுவாகும்.  
வேலன்சியா வென்ற கோப்பைகள் பின்வருமாறு:
- 6 லா லீகா வாகையர் பட்டங்கள்
- 7 கோபா டெல் ரே கோப்பைகள்
- 2 நகர்களிடை காட்சிப் போட்டி (இதுவே யூஈஎஃப்ஏ யூரோப்பா கூட்டிணைவுக்கு முன்னோடி)
- 1 யூஈஎஃப்ஏ கோப்பை
- 1 யூஈஎஃப்ஏ கோப்பை வெற்றியாளர்கள் கோப்பை
- 2 யூஈஎஃப்ஏ உன்னதக் கோப்பை  
வேலன்சியா கால்பந்துக் கழகம் தொடர்ச்சியாக இருமுறை யூஈஎஃப்ஏ வாகையர் கூட்டிணைவு இறுதிப் போட்டிகளை எட்டியுள்ளனர். 2000-ஆம் ஆண்டின் இறுதிப் போட்டியில் சக எசுப்பானிய அணியான ரியல் மாட்ரிட்-டிடம் தோற்றனர். 2001-ஆம் ஆண்டில் செருமனி அணியான பேயர்ன் மியூனிச்-சிடம் பெனால்டி முறையில் தோற்றனர்; முழு-நேர ஆட்ட முடிவில் 1-1 என்ற இலக்குகள் கணக்கில் இருந்தனர். மொத்தமாக ஏழு ஐரோப்பிய கோப்பை இறுதிப் போட்டிகளை எட்டி, அவற்றுள் நான்கை வென்றுள்ளனர்.  
ஒட்டுமொத்த லா லீகா வரலாற்றில் பெற்ற புள்ளிகள் பட்டியலில், இவர்கள் பார்சிலோனா மற்றும் ரியல் மாட்ரிட் அணிகளுக்கடுத்து மூன்றாவது இடத்தில் இருக்கின்றனர். ஐரோப்பிய அளவிலும் அவ்விரு அணிகளுக்கு அடுத்தபடியாக அதிக வெற்றிகள் பெற்ற எசுப்பானிய அணியாக இருக்கின்றனர். இம்மூன்று அணிகள் மட்டுமே ஐந்து அல்லது அதற்கு மேற்பட்ட ஐரோப்பிய கோப்பைகளை வென்ற எசுப்பானிய அணிகள்.
# பேச்சு வழக்கு

**பேச்சு வழக்கு** அல்லது **பேச்சு மொழி** என்பது இயல்பாக உருவாகும் மொழி வடிவம் ஆகும். இது மொழியின் எழுத்து வழக்கில் இருந்து வேறுபட்டது. எந்த ஒரு சமுதாயத்திலும் பேச்சு மொழியே காலத்தால் முற்பட்டது. பல வளர்ச்சியடையாத மொழிகளில் இன்னும் பேச்சு வழக்கு மட்டுமே உள்ளதையும் காணலாம்.  
பேச்சு மொழியில் பேசுவதன் பொருள் பெரும்பாலும் சூழ்நிலையின் அடிப்படையிலேயே தீர்மானிக்கப்படுகிறது. இது, பெரும்பாலான பொருள் விளக்கம் எழுத்தின் மூலமே வெளிப்படும் எழுத்து வழக்கினின்றும் வேறுபட்டது. பேச்சு வழக்கில் கூற்றின் பொருள் பட்டறிவின் வாயிலான பொது அறிவின் அடிப்படையிலேயே தீர்மானிக்கப்படுகின்றது. அதே வேளை எழுத்து மொழியில் பொருள் விளக்கம் ஓரியல்பானதும் தருக்க ரீதியானதுமான அமைப்பிலேயே தங்கியுள்ளது. அத்தோடு எழுத்து வழக்கு புறவயமான தகவல்களைத் தெரிவிக்க முயலும்; அதை வேளை பேச்சு வழக்கோ அகவயமான தகவல்களைக் கேட்பவருக்கு வழங்குகிறது.  
பேச்சு மொழிக்கும் எழுத்து மொழிக்கும் இடையிலான உறவு சிக்கலானது. தற்கால மொழியியல் துறையில், பேச்சு மொழி மனிதரின் உள்ளார்ந்த செயல்வன்மை என்றும், எழுத்து மொழி ஒரு பண்பாட்டுக் கண்டுபிடிப்பு என்றும் கருதுகின்றனர். அதேவேளை "பிராக் சிந்தனைக்குழு" போன்றவற்றைச் சேர்ந்த சிலர், பேச்சு மொழியும், எழுத்து மொழியும், தனித்துவமான சிறப்பியல்புகளைக் கொண்டவை என்று கூறுவதுடன், எழுத்து மொழி பேச்சு மொழியில் தங்கியிருப்பது என்பதையும் ஏற்றுக்கொள்வதில்லை.
# அந்தக்கரணம்

**அந்தக்கரணம்** கர்மேந்திரியங்கள் மற்றும் ஞானேந்திரியங்களின் பின்னணியில் இருந்து கொண்டு அவற்றின் செயல்களை ஒருங்கிணைத்து, நமக்கு உள்ளே இருந்து அறிவை உண்டாக்குகின்ற, கண்களுக்கு தெரியாத புலனையே அந்தக்கரணம் என்று வேதவேதாந்த சாத்திரங்கள் கூறுகிறது.  
அந்தக்கரணமானது **மனம், புத்தி, சித்தம் மற்றும் அகங்காரம்** எனும் **நான்கு** வகையாக மாறுபட்டு செயல்படுகிறது. `இது இவ்வாறு, அவ்வாறு அல்ல` என்று பொருளை (வஸ்து) குறித்து உறுதியான அறிவை (ஞானத்தை) ஏற்படுத்தும் அந்தகரணத்தின் செயல்தான் புத்தியாகும்.  
மனமானது சங்கல்பம் மற்றும் விகல்பம் ஆகியவைகளின் தன்மையாகும். சங்கல்பம் எனில் எண்ணுதல், சிந்தித்தல் முதலியவைகளாகும். விகல்பம் எனில் சந்தேகப்படுதல், ஐயப்படுதல் ஆகும். அந்தகரணத்தின் மாறுதல்கள் ஒரு விசயத்தைக் குறித்து அல்லது ஒரு செயலைக் குறித்து இத்தன்மையினால் எழும் போது அதனை மனம் என்று அழைக்கப்படுகிறது.  
இந்த மனம் மற்றும் புத்தி எனும் இந்த இரண்டிலேயே சித்தமும் அகங்காரமும் அடங்கியுள்ளன. சித்தம் என்பது புத்தியிலும், அகங்காரமானது மனதிலும் அடங்கியுள்ளது.  
அனுசந்தானம் எனில் முன்பு நடந்த நிகழ்வுகளை நினைவுப்படுத்திக் கொள்வது ஆகும். ஒரு விசயத்தை நினைவுபடுத்திக் கொள்வது சித்தத்தின் முக்கியமான இலக்கணமாகும்.  
**அகங்காரம்** எனப்படுவது `தான்` `தன்னுடைய` என்று எண்ணமே அகங்காரம் எனப்படும்.
# அந்தக்கரணம்

## உதவி நூல்

- வேதாந்த சாரம், சுலோகம் 65 முதல் 69 முடிய, நூலாசிரியர், சதானந்தர், வெளியீடு, ஸ்ரீஇராமகிருஷ்ண மடம், சென்னை.
- ஆதிசங்கரரின் வேதாந்த சூத்திரங்கள், தொகுதி 1
- ஆதிசங்கரரின் வேதாந்த சூத்திரங்கள், தொகுதி 2
# காம்ய கர்மம்

**காம்ய கர்மம்** என்பது வேதத்தில் கூறியபடி, ஒரு மனிதன், தான் விரும்பும் பயன் கருதி செய்யும் செயலே காம்ய கர்மம் என்பர். எடுத்துக்காட்டு: செல்வம், குழுந்தைகள், பதவி, பட்டம், புகழ், இன்பம், மழை, சொர்க்கம், மற்றும் விரும்பிய மற்ற வேண்டுதல்கள் நிறைவேறுவதற்கு செய்யும் வேள்விகள், யக்ஞம், பூசைகள், மற்றும் விரதங்களை காம்ய கர்மம் என்று அழைக்கப்படுகிறது.
# காம்ய கர்மம்

## உதவி நூல்

- வேதாந்த சாரம், சுலோகம் 7, நூலாசிரியர், சதானந்தர், வெளியீடு, ஸ்ரீஇராமகிருஷ்ண மடம், சென்னை.
- ஆதிசங்கரரின் வேதாந்த சூத்திரங்கள், தொகுதி 1
- ஆதிசங்கரரின் வேதாந்த சூத்திரங்கள், தொகுதி 2
# நிசித்த கர்மம்

**நிசித்த கர்மம்** எனில் வேத வேதாந்த சாத்திரங்களில் ஒரு மனிதன் செய்யக்கூடாத, தவிர்க்க வேண்டிய செயல்களை நிசித்த கர்மம் என்பர். எடுத்துகாட்டாக மது பானம் குடித்தல், விபச்சாரம் செய்தல், பொய் கூறுதல், திருடுதல், பிறர்க்கு சொல், செயல் மற்றும் உடல் மூலம் துயரமடையச் செய்தல் போன்றவைகளே நிசித்த கர்மம் ஆகும்.
# நிசித்த கர்மம்

## உதவி நூல்

- வேதாந்த சாரம், சுலோகம் 8 , நூலாசிரியர், சதானந்தர், வெளியீடு, ஸ்ரீஇராமகிருஷ்ண மடம், சென்னை.
- ஆதிசங்கரரின் வேதாந்த சூத்திரங்கள், தொகுதி 1
- ஆதிசங்கரரின் வேதாந்த சூத்திரங்கள், தொகுதி 2
# நித்திய கர்மம்

**நித்திய கர்மம்** ஒரு மனிதன் நாள்தோறும், வேத வேதாந்த சாத்திரங்களில் கூறப்பட்ட செயல்களை (கருமங்களை) நித்திய கர்மம் என்பர். எடுத்துக்காட்டு: அதிகாலை, நண்பகல் மற்றும் மாலை வேளைகளில் காயத்ரி மந்திரம் கூறி சந்தியா வந்தனம் செய்தல், அக்கினி ஹோத்திரம் எனும் சிறு வேள்வி செய்தல் மற்றும் பஞ்சமகாயக்ஞம் செய்தல்.
# நித்திய கர்மம்

## உதவி நூல்

- வேதாந்த சாரம், சுலோகம் 9 , நூலாசிரியர், ஸ்ரீசதானந்தர், வெளியீடு, ஸ்ரீஇராமகிருஷ்ண மடம், சென்னை.
- ஆதிசங்கரரின் வேதாந்த சூத்திரங்கள், தொகுதி 1
- ஆதிசங்கரரின் வேதாந்த சூத்திரங்கள், தொகுதி 2
# நைமித்திக கர்மம்

**நைமித்திக கர்மம்** எனில் ஒரு நோக்கத்துடன் கூடிய அல்லது காரணத்துடன் கூடிய செயலே நைமித்திக கர்மம் ஆகும். ஏதாவது ஒரு தனிப்பட்ட நோக்கம் அல்லது காரணத்தினால் செய்யத் தக்க கர்மம் நைமித்திக கர்மம் ஆகும். எடுத்துக்காட்டு: வேதத்தில் கூறியவாறு குழந்தை பிறந்தவுடன் செய்ய ஜாதேஷ்டி யாகம் அல்லது **ஜாதகர்மா** மற்றும் உபநயனம் போன்ற கர்மங்கள் நைமித்திக கர்மங்கள் ஆகும். மேலும் அமாவாசை, பௌர்ணமிகளில் செய்ய வேண்டிய தர்சபூர்ணமாச யாகங்கள், சிரார்த்தம் போன்ற கர்மங்கள் நைமித்திக கர்மங்களின் வகைகள் ஆகும்.
# நைமித்திக கர்மம்

## உதவி நூல்

- வேதாந்த சாரம், சுலோகம் 10 , நூலாசிரியர், சதானந்தர், வெளியீடு, ஸ்ரீஇராமகிருஷ்ண மடம், சென்னை.
- ஆதிசங்கரரின் வேதாந்த சூத்திரங்கள், தொகுதி 1
- ஆதிசங்கரரின் வேதாந்த சூத்திரங்கள், தொகுதி 2
# பிராயசித்த கர்மம்

**பிராயசித்த கர்மம்** என்பது ஒரு மனிதன் தான் செய்த பாவத்தை நீக்கிக் கொள்வதற்கு அல்லது குறைத்துக் கொள்வதற்கு உறுதுணையாக உள்ள சாந்திராயணம் போன்ற யாகங்கள் செய்வதற்கு பிராயசித்த கர்ம்ம் என்பர். முற்பிறவியில் செய்த தீய செயலின் பலன்தான் பாவம் ஆகும். இப்பாவத்தின் விளைவுதான் துயரம், வேதனைகளை ஏற்படுத்துகிறது. பாவம் செய்தவன் அதன் விளைவுகளிலிருந்து தப்பித்துக் கொள்ளவேண்டும் எனில், வேதாந்த சாத்திரங்கள் வகுத்துள்ள பாவத்தை நீக்கும் பிராயச் சித்தக் கர்மங்களை செய்ய வேண்டும்.  
`பிராய` எனில் தவம் ஆகும். `சித்தம்` எனில் நிச்சயம் அல்லது உறுதி ஆகும். பாவத்தை அகற்றுவதற்காகச் செய்யும் தவத்தின் உறுதியால் இதைப் பிராயச்சித்தம் என்று ஆங்கீரச ஸ்மிருதி விவரிக்கிறது.  
தரும சாத்திர நூல்களில் பலவிதமான பாவங்களும் அதற்குரிய பிராயச்சித்தங்களும் விவரிக்கப்பட்டுள்ளது. எடுத்துக்காட்டுகள்: அகமர்ஷணம், அதிக்ருச்சரம், அர்த்தக்கிருச்சரம், கோவிரதம், சந்திராயணம் எனும் விரதங்களே பிராயச்சித்த கர்மங்கள்.  
**சந்திராயண விரதம்** எனும் பிராயசித்த கர்மம் என்பது சந்திரனின் வளர்பிறை தேய்பிறை கலைகள் போன்று, பிராயசித்த கர்மத்தைக் கடைப்பிடிக்கும் ஒருவன் தான் உண்ணும் உணவை பௌர்ணமியிலிருந்து சிறிது சிறிதாக குறைத்துக் கொண்டு, அமாவாசை நாளன்று முழு உண்ணாவிரதம் கடைப்பிடித்து, பிறகு அடுத்த நாள்முதல் பௌர்ணமி நாள் வரை உண்ணும் உணவை அதிகப்படுத்திக் கொண்டே செல்வதாகும்.
# பிராயசித்த கர்மம்

## உதவி நூல்

- ஆதிசங்கரரின் வேதாந்த சூத்திரங்கள், தொகுதி 1
- ஆதிசங்கரரின் வேதாந்த சூத்திரங்கள், தொகுதி 2
- வேதாந்த சாரம், சுலோகம் 11 , நூலாசிரியர், சதானந்தர், வெளியீடு, ஸ்ரீஇராமகிருஷ்ண மடம், சென்னை.
# டெய்லர் லாட்னர்

**டெய்லர் லாட்னர்** இவர் ஒரு அமெரிக்கா நாட்டு நடிகர் ஆவர். இவர் ட்விலைட் திரைப்படத்தின் மூலம் பிரபலமானார்.
இவர் 2001ம் ஆண்டு ஷேடோ ப்யூரி என்ற திரைப்படத்தின் மூலம் குழந்தை நட்சத்திர நடிகராக தோற்றினார். அதை தொடர்ந்து 2005ம் தி அட்வென்ச்சர்ஸ் ஒப் ஷர்க்பாய் அண்ட் லாவகிர்ல் என்ற 3D திரைபடத்தில் நடித்தார் அந்த திரைப்படத்தில் நடித்ததற்காகவும் மற்றும் ட்விலைட் என்ற திரைப்படம் நடித்ததற்காகவும் பல விருதுகளை வெற்றார் என்பது குறிப்பிடத்தக்கது.
# டெய்லர் லாட்னர்

## ஆரம்பகால வாழ்க்கை

இவர் 1992ம் ஆண்டு ரண்ட் ராபிட்ஸ், மிச்சிகன், ஐக்கிய அமெரிக்காவில் பிறந்தார். இவரது தந்தை ஒரு மத்திய விமான பைலட் மற்றும் தாயார் ஒரு மென்பொருள் மேம்பாட்டு நிறுவனத்தில் வேலை செய்கிறார். இவருக்கு ஒரு சகோதரி உண்டு அவரின் பெயர் மேக்னா. இவர் ரோமன் கத்தோலிக்க மதத்தை சேர்த்தவர் ஆவர்.
# டெய்லர் லாட்னர்

## திரைப்படம்

- 2001 ஷேடோ ப்யூரி
- 2005 தி அட்வென்ச்சர்ஸ் ஒப் ஷர்க்பாய் அண்ட் லாவகிர்ல் 3டி
- 2005 சிபேர் பி தி டோசன் 2
- 2008 ட்விலைட்
- 2009 தி ட்விலைட் சாகா: நியூ மூன்
- 2010 வாலண்டைன் டே
- 2010 தி ட்விலைட் சாகா: எக்லிப்ஸ்
- 2011 அபடுக்டியன்
- 2011 தி ட்விலைட் சாகா: பிரேக்கிங் டவுன் - பார்ட் 1
- 2012 தி ட்விலைட் சாகா: பிரேக்கிங் டவுன் - பார்ட் 2
- 2013 க்ரோன் அப்ஸ் 2
- 2014 ட்ரேஸர்ஸ்
# யாழ்ப்பாணத் தமிழ்

**யாழ்ப்பாணத் தமிழ்** என்பது இலங்கையின் யாழ்ப்பாணப் பகுதியில் வழக்கில் உள்ள தமிழைக் குறிக்கும். இது பேச்சு வழக்கு எழுத்து வழக்கு என்னும் இரண்டையும் உள்ளடக்கியது. இது தமிழ் மொழியின் பல்வேறு வட்டார வழக்குகளுள் ஒன்று. சில வேளைகளில் யாழ்ப்பாணத் தமிழையே இலங்கைத் தமிழ் என்று சிலர் கருதி வந்திருந்தாலும், இது இலங்கையில் வழங்கும் பல்வேறு வட்டார வழக்குகளுள் ஒன்று மட்டுமே. அத்துடன், யாழ்ப்பாணப் பகுதிக்கு உள்ளேயே பேச்சு வழக்கில் வேறுபாடுகள் காணப்படுகின்றன. தீவுப்பகுதியில் பேசப்படும் தமிழை இதற்கு ஒரு எடுத்துக் காட்டாகக் கொள்ளலாம்.
# ஜஸ்டிஸ் லீக்

**ஜஸ்டிஸ் லீக்** என்பது புனைகதை சாகச கதாநாயகர்கள் தோன்றும் வரைகலை புத்தகமாகும். இந்த புத்தகங்களை டீசீ காமிக்ஸ் நிறுவனம் பிரசுரம் செய்கிறது. இது **ஜஸ்டிஸ் லீக் ஆப் அமெரிக்கா** என்றும் **ஜெஎல்ஏ** என்றும் அறியப்படுகிறது. **தி பிரேவ் அன்ட் தி போல்ட்** #28 (பிப்ரவரி/மார்ச் 1960) ல் சூப்பர்மேன், பேட்மேன், வொன்டர் மேன், தி பிளாஷ், ஹால் ஜோர்டன், சமுத்திரப்புத்திரன் மற்றும் மார்டின் மேன்ஹன்டர் ஆகிய கதாப்பாத்திரங்களுடன் ஜஸ்டிக் லீக் முதன்முதலாக வெளிவந்தது.
# கர்னால் விமான நிலையம்

**கர்னால் விமான நிலையம்** (Karnal Airport அல்லது Karnal Flying Club) இந்தியாவின் ஹரியானா மாநிலத்தின் கர்னால் நகரில் அமைந்துள்ளது. இவ்விமான நிலையம் விமான ஓட்டிகளின் பயிற்சிக்காக அதிகம் பயன்படுத்தப்படுகிறது. இது 1967 ஆம் ஆண்டிலிருந்து செயல்பட்டு வருகிறது. இவ்விமான நிலையத்தின் அமைவிடம் ஆகும்.
# ஜஸ்டிஸ் லீக் உறுப்பினர்களின் பட்டியல்

டீசி காமிக்ஸின் வரைகலை சாகசகதாநாயகர்களைக் கொண்ட குழுவானது **ஜஸ்டிஸ் லீக்** என்பதாகும். பல்வேறு காலகட்டங்களில் அதிக அளவிளான கதாப்பாத்திரங்கள் வெவ்வேறு சேர்க்கையில் இக்குழுவில் இடம்பெற்றுள்ளன.
# ஜஸ்டிஸ் லீக் உறுப்பினர்களின் பட்டியல்

## கதாப்பாத்தங்கள்